দেখতেও অঘোরী সাধুরা হন কিছুটা অদ্ভুত। এদের চোখ দুটো হয় লাল,সমগ্র শরীরে মাখানো থাকে মৃতদেহের ভস্ম, কপালে থাকে লাল টিকা, অর্ধ নগ্ন রূপে অথবা কাল বা লাল বস্ত্র পরিধানে গলায় থাকে ধাতু নির্মিত নর মুণ্ডের মালা। এবং থাকে কিছু নর কঙ্কাল ও এক নর মুণ্ড। গো মাংস ছাড়া এরা খাচ্ছে বাকি সবকিছু। মানব মল -মূত্র থেকে শুরু করে মৃত মানব দেহ ও জন্তু জানোয়ারের মাংসও। এদের মন থেকে দূর হয়ে যায় সব ঘৃণা- দ্বেষ তাই তো এরা তৃষার্ত অবস্থায় পান করে নেয় নিজেদের মূত্র টুকুও। শশ্মান সাধনাই হল অঘোরীদের মূল সাধনা তাই অধিকাংশ সময় ওনারা শশ্মানেই কাটান। অনেক কম লোকদেরই এটা জানা যে অঘোরীদের সাধনাতে নাকি এত শক্তি থাকে যে ওরা মৃতদেহের আত্মার সাথেও কথা বলতে পারে, ওনাদের মতে যখন চিতা জ্বালানো হয় তখন মৃত ব্যক্তির আত্মা তার আশেপাশেই থাকে, তন্ত্র সাধনার দ্বারা এরা পর শক্তিকেও নিজেদের বশে করতে পারে। এই সাধনা শশ্মানেই হয়ে থাকে, ভারতে এমনই চারটি প্রসিদ্ধ শস্মান আছে যেখানে অঘোরীদের তন্ত্র সাধনার দ্রুত ফল পাওয়া যায়- পশ্চিম বাংলার তারাপীঠ শশ্মান, আসামের কামাখ্যা পীঠের শশ্মান, নাসিকের ত্রম্বকেশ্বর ও মধ্যপ্রদেশ উজ্জয়ন এর শশ্মান।